Here is a page extracted from Wikipedia that may contain CSS, HTML, and a lot of unformatted text.

Title: Montanyana
Content: Iste articlo ye sobre o barrio rural zaragozano de Montanyana. Ta o lugar de Puent de Montanyana se veiga Montanyana (Ribagorza)

Montanyana (en castellano Montañana) ye un barrio rural situato a lo norte de Zaragoza (districto rural), localizato en l'eixe d'o río Galligo, que muga con o barrio de Santa Isabel, o municipio de Villamayor, y os tamién barrios de Penyaflor y Movera.

Historia 
Montanyana ya existiba en lo sieglo XII, encara que alavez teneba muit poqueta población. En lo sieglo XIII se fusionó con Santa Isabel y o casal de Mamblas, fendo os tres part d'una sola entidat de poblamiento en o forcallo d'o río Galligo con o río Ebro y que recibió a denominación de Mamblas por estar o mes gran d'o conchunto. Montanyana no figura en o fogache de 1495.

Economía 

Montanyana ye un barrio rural con tradición agricola, encara que en l'actualidat destaca en a suya economía a interpresa papelera Montañanesa, y a fabrica d'a multinacional BSH a on fabrica lavaderas, fornos electricos y cocinas d'inducción d'a marca Thermador entre d'atras.

A suya riqueza agricola actual s'alaceta en cautivos extensivos, pero no estió siempre asinas, ya que dica metat d'o sieglo XX, i habió un predominio d'o cautivo de ciresas, con una variedat propia conoixita como "Masto de Montanyana".

Referencias 

Barrios rurals de Zaragoza
Lugars d'a provincia de Zaragoza